उन्होंने कहा कि पिछले वर्ष इसी समारोह में उन्होंने घोषणा की थी कि पाटलिपुत्र स्पोर्टस कॉम्प्लेक्स के बगल में एक नए स्टेडियम के निर्माण किया जाएगा। इस घोषणा को पूरा करने का वक्त आ गया है। नए स्टेडियम के निर्माण के लिए साढ़े तीन एकड़ जमीन की व्यवस्था हो गई है और इसका हस्तांतरण भी किया जा चुका है। गर्दनीबाग में सरकारी क्वार्टरों के तोड़कर नए निर्माण होने हैं। यहां भी सरकार एक खेल परिसर विकसित करेगी। इसके लिए साढ़े 15 एकड़ जमीन चिन्हित की गई है। इसी प्रकार राजगीर में अंतरराष्ट्रीय क्रिकेट एकेडमी एवं स्टेडियम का निर्माण भी होना है।